Rojanê peyênan de Dêrsim de hêrişêk de 4 gerîlayê HPGyî şehîd bibî. Keyeyê şehîdanê ke semedê girewtişê cenazeyan muracat kerd înan ra ame waştene ke qicanê xo fotografan ra teşhîs bikerê.
Selahîyetdaran keyeyê gerîla Hasan Oruçî rê telefon kerd û vat ke cenazaya lajê înan Dezgehê Tipê Edlîyî yê Meletî de ya. Keye zî seba ke cenaza bigêro Amedî ra şi Meletî û muracatê Serdozgerîya Komare ya Meletî kerd. Dima keye seba ke cenaza teşhîs bikero derbazê Dezgehê Tipê Edlîyî bi. La keyeyî ra cenaza nê fotografê cenaza ameyî mojnayene. Keye nêeşkîya cenaze teşhîs bikerê. Naye ra keyeyî ra seba testê DNA gonî ameye girewtene.
Keyeyê Oruçî ra ber 3 keyeyanê bînan ê ke Amed, Adana û Dêrsimî ra ameybî, seba ke cenaza teşhîs nêkerde, seba testê DNA gonî daye.
